section_heading: Zemljopisne karakteristike
paragraph_text: thumb|left|260px|<center> Karta [[Indija|Indije sa slijevom rijeke Krišna]] Krišna ima slijev velik oko 258 948 km² koji se proteže preko cijele južne Indije, kroz države Maharaštra, Karnataka i Andra Pradeš. Vodostaj rijeke jako oscilira, jer ovisi o sezonskim monsunskim kišama, tako da se u njenom gornjem toku ne može provoditi nikakvo veće i kontinuirano navodnjavanje. Ali zato rijeka u delti ima dovoljno voda, koje se ustavom kod grada Vijayawada usmjeravaju u brojne kanale za navodnjavanje. Tim kanalima je povezana s deltom velike sjeverne susjedne rijeke Godavari, pa je taj kraj jedan od najplodnijih u Indiji.